## Zakon o Zavodu za školstvo Republike Hrvatske

### NN 153/2002 (20.12.2002.), Zakon o Zavodu za školstvo Republike Hrvatske

# HRVATSKI SABOR

2495

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O ZAVODU ZA ŠKOLSTVO REPUBLIKE HRVATSKE

Proglašavam
Zakon o Zavodu za školstvo Republike Hrvat­ske, koji je donio Hrvatski sabor na
sjednici 12. prosinca 2002.

Broj:
01-081-02-3908/2
Zagreb, 18. prosinca 2002.

Predsjednik
Republike Hrvatske
**Stjepan Mesić,** v. r.

## ZAKON

### O ZAVODU ZA ŠKOLSTVO REPUBLIKE HRVATSKE

I.
OPĆE ODREDBE

Članak
1.

Ovim se
Zakonom osniva Zavod za školstvo Republike Hrvatske (u daljnjem tekstu: Zavod),
propisuje njegova djelatnost i ustroj, način upravljanja, te ostala pitanja od
značaja za obav­ljanje njegove djelatnosti.

Članak
2.

Osnivač
Zavoda je Republika Hrvatska, a prava i dužnosti osnivača obavlja Vlada
Republike Hrvatske.

Članak
3.

Zavod
je javna ustanova.

Sjedište
Zavoda je u Zagrebu.

II.
DJELATNOST ZAVODA

Članak
4.

Zavod
trajno obavlja djelatnost praćenja, unapređivanja i raz­voja sustava odgoja i
obrazovanja za područje ranoga (pred­školskog), osnovnoškolskog i srednjoškolskog
odgoja i obrazovanja, te školovanja djece hrvatskih građana u inozemstvu.

U
obavljanju djelatnosti, Zavod:

1. utvrđuje
i razvija kurikulum za pojedina područja iz stav­ka 1. ovoga članka (izrađuje
nastavne planove i programe, sudjeluje u izradi obrazovnih  standarda, utvrđuje metodologiju po­u­čavanja
i učenja, izrađuje kataloge postignuća učenika, daje mišljenje o nastavnim
programima u postupku licenciranja odgojno-obrazovnih ustanova, te obavlja
druge poslove u vezi s kurikulumom, u skladu sa zakonom),

2. pruža
stručno-pedagošku pomoć odgajateljima, učiteljima, nastavnicima i stručnim
suradnicima, prati i unapređuje sustav nji­hove trajne izobrazbe i
napredovanja, te obavlja pedagoški uvid u ostvarivanje nastavnog plana i
programa,

3. izrađuje
analize stanja te vodi akcijska i primijenjena istraživanja u sustavu odgoja i
obrazovanja,

4.
ostvaruje zajedničke programe sa srodnim ustanovama, nastavničkim fakultetima,
visokim školama, udrugama i struč­njacima u zemlji i inozemstvu, te obavlja
informacijsko-dokumentacijsku i nakladničku djelatnost,

5.
obavlja druge poslove u sustavu odgoja i obrazovanja, u skladu sa zakonom.

Članak 5.

Zavod
je pravna osoba.

Djelatnost
iz članka 4. ovoga Zakona Zavod obavlja samostalno.

Članak 6.

Djelatnost
Zavoda financira se iz državnog proračuna. Zavod može stjecati prihode i iz
sredstava na temelju ugovora s korisnicima usluga, u skladu s utvrđenim
programom rada, te iz drugih izvora, u skladu sa zakonom.

Članak
7.

Zavod
može započeti s radom:

1. kad
utvrdi program rada i osigura minimalni broj savjetnika za obavljanje
djelatnosti iz članka 4. ovoga Zakona,

2. kad
se osiguraju materijalno-tehnički i financijski uvjeti za početak rada Zavoda.
Ispunjenost uvjeta iz stavka 1. ovoga članka utvrđuje ministar prosvjete i športa
(u daljnjem tekstu: ministar) rješenjem.

III.
USTROJ I RADNICI ZAVODA

Članak
8.

Ustroj
Zavoda uređuje se statutom Zavoda, u skladu s odred­bama ovoga Zakona.

Članak 9.

Za izvršenje poslova u obavljanju djelatnosti iz članka
4. ovoga Zakona u Zavodu se obvezno osnivaju:

– Odjel za razvoj kurikuluma i istraživanja,

– Odjel za stručno-pedagošku pomoć i trajnu
izobrazbu,

– Odjel za strukovno obrazovanje,

– Odjel za informacijsko-dokumentacijsku djelatnost
(INDOK) i nakladništvo.

Zavod može osnovati i druge odjele u skladu sa
statutom Za­voda.

Zavod ima podružnice u Zagrebu, Splitu, Rijeci i
Osijeku. Zavod može osnovati podružnice odnosno centre i u drugim gradovima, što
se utvrđuje statutom Zavoda.

Članak 10.

Stručne poslove u Zavodu obavljaju savjetnici i viši
savjetnici.

Za savjetnika, odnosno višeg savjetnika može biti
izabrana osoba koja:

– je državljanin
Republike Hrvatske,

– je
završila odgovarajući studij za stjecanje visoke stručne spreme,

–
ispunjava druge uvjete utvrđene statutom Zavoda.

Pored
uvjeta iz stavka 2. ovoga članka savjetnik mora imati najmanje pet (5), a viši
savjetnik najmanje deset (10) godina radnog iskustva na poslovima odgoja i
obrazovanja.

Savjetnici
i viši savjetnici se biraju na temelju javnog natječaja. Postupak izbora
savjetnika i viših savjetnika uređuje se statutom Zavoda.

Savjetnici
i viši savjetnici za školske ustanove s nastavom na jeziku i pismu nacionalne
manjine biraju se u skladu s odredbama Zakona o odgoju i obrazovanju na jeziku
i pismu nacionalnih manjina.

Za
obavljanje pojedinih poslova iz svoje djelatnosti, Zavod može izabrati vanjske
suradnike iz reda znanstvenika i stručnjaka, o čemu odlučuje ravnatelj Zavoda,
u skladu sa statutom Zavoda.

Što se
smatra odgovarajućim studijem iz stavka 2. ovoga članka, odnosno radnim
iskustvom iz stavka 3. ovoga članka, utvrđuje se statutom Zavoda.

Članak
11.

Na
uvjete za zasnivanje i prestanak radnog odnosa, te radno--pravni položaj
savjetnika, viših savjetnika i drugih radnika Zavoda primjenjuju se odredbe
ovoga Zakona i opći propisi o radu.

Plaće
savjetnika, viših savjetnika i drugih radnika Zavoda utvrđuju se u skladu s
odredbama Zakona o plaćama u javnim službama.

IV.
UPRAVLJANJE ZAVODOM

Članak
12.

Zavodom
upravlja upravno vijeće.

Upravno
vijeće ima predsjednika i osam članova.

Članak
13.

Predsjednik
i članovi upravnog vijeća Zavoda biraju se iz reda istaknutih znanstvenika i
stručnjaka iz područja odgoja i obrazovanja. Po jedan član upravnog vijeća je
iz djelatnosti predškolskog, osnovnoškolskog i srednjoškolskog odgoja i
obrazovanja i visokog školstva, te iz Obrtničke komore i Gospodarske komore.
Jedan je član upravnog vijeća predstavnik nastavničkih fakulteta, a dva su iz
reda zaposlenika Zavoda.

Predsjednika i članove upravnog vijeća imenuje i
razrješava Vlada Republike Hrvatske, na prijedlog ministra.

Članovi Upravnog vijeća biraju se na četiri godine.

Članak 14.

Upravno vijeće Zavoda:

– donosi program rada i utvrđuje plan razvoja Zavoda,

– donosi financijski plan Zavoda,

– odlučuje o raspolaganju imovinom u skladu sa
statutom Zavoda i zakonom,

– donosi statut Zavoda,

– donosi opće akte Zavoda,

– imenuje i razrješava ravnatelja Zavoda,

– odlučuje o drugim pitanjima rada i poslovanja
Zavoda u skladu sa statutom Zavoda i zakonom.

Upravno
vijeće odlučuje većinom glasova ukupnog broja članova.

Suglasnost
na statut Zavoda daje Vlada Republike Hrvatske.

Članak
15.

Zavod
ima ravnatelja.

Za
ravnatelja Zavoda može biti imenovana osoba koja ispunjava uvjete za višeg
savjetnika prema odredbama ovoga Zakona i statuta Zavoda.

Ravnatelj
se imenuje na temelju javnog natječaja, na mandat od četiri godine i može biti
ponovno imenovan.

Način i
postupak imenovanja ravnatelja uređuje se statutom Zavoda.

Članak
16.

Ravnatelj
Zavoda odgovoran je za zakonitost rada Zavoda.

Ravnatelj
Zavoda:

–
predlaže program rada Zavoda i odgovoran je za njegovo ostvarivanje,

– vodi
poslovanje Zavoda,

–
predstavlja i zastupa Zavod,

– predlaže upravnom vijeću nacrt statuta i općih
akata Zavoda,

– predlaže upravnom vijeću imenovanje i razrješenje
zamjenika i pomoćnika ravnatelja te tajnika Zavoda,

– sudjeluje u radu upravnog vijeća bez prava odlučivanja,

– podnosi izvještaj o radu i poslovanju Zavoda,

– obavlja druge poslove u skladu sa zakonom i
statutom Zavoda.

Članak 17.

Ravnatelj Zavoda ima zamjenika i pomoćnike.

Broj pomoćnika ravnatelja, način, postupak i uvjeti
njihova imenovanja te djelokrug njihova rada, kao i uvjeti za imenovanje
zamjenika ravnatelja Zavoda utvrđuju se statutom Zavoda.

Članak 18.

Zavod ima tajnika.

Uvjeti i način izbora tajnika Zavoda uređuju se
statutom Zavoda.

Članak 19.

U Zavodu se osniva Vijeće savjetnika.

Vijeće iz stavka 1. ovoga članka je stručno tijelo
Zavoda, a čine ga savjetnici i viši savjetnici Zavoda.

U Zavodu se mogu osnivati i druga stručna tijela, u
skladu sa statutom Zavoda.

Članak 20.

Nadzor nad zakonitošću rada Zavoda obavlja
Ministarstvo prosvjete i športa.

V.
IMOVINA ZAVODA

Članak
21.

Imovinu
Zavoda čine sredstva za rad pribavljena od osni­vača, stečena pružanjem usluga
ili pribavljena iz drugih izvora, u skladu sa člankom 6. ovoga Zakona.

Zavod
ne može bez suglasnosti Vlade Republike Hrvatske steći, opteretiti ili otuđiti
nekretninu i drugu imovinu čija je vrijednost veća od vrijednosti utvrđene
statutom Zavoda.

Članak
22.

Zavod
odgovara za obveze cijelom svojom imovinom.

Za
obveze Zavoda solidarno i neograničeno odgovara osnivač.

VI.
PRIJELAZNE I ZAVRŠNE ODREDBE

Članak
23.

Upravno
vijeće Zavoda imenovat će se najkasnije u roku od 30 dana od dana stupanja na
snagu ovoga Zakona.

Upravno
vijeće Zavoda donijet će statut i druge opće akte Zavoda najkasnije u roku 30
dana od dana njegova imenovanja.

Natječaj
za izbor ravnatelja Zavoda objavit će se danom stupanja na snagu Statuta
Zavoda.

Članak
24.

Zavod
za unapređivanje školstva prestaje kao uprava u sastavu Ministarstva prosvjete
i športa kada se donese rješenje iz članka 7. stavka 2. ovoga Zakona.

Službenike
i namještenike Zavoda za unapređivanje školstva koji ne ispunjavaju uvjete utvrđene
člankom 10. ovoga Zakona rasporedit će Ministarstvo prosvjete i športa u skladu
sa zakonom.

Članak
25.

Ovaj
Zakon stupa na snagu osmoga dana od dana objave u »Narodnim novinama«.

Klasa:
602-01/02-01/01.
Zagreb, 12. prosinca 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 153/2002-2495